18/07/2011 | Administración LocalMunicipal
Oza dos Ríos
Acordos plenarios

De conformidade dos disposicións normativas de aplicación e por orde do Alcalde, fanse públicos os acordos que se relacionan, adoptados polo Concello Pleno en sesión celebrada o 1 de xullo de 2011, conforme ao preceptuado no artigo 38 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades locais.1.- Constitución de grupos políticos: Grupo político do Partido Popular (PP), integrado por oito concelleiros-as; Grupo político do Partido dos Socialistas de Galicia-Partido Socialista Obrero Español (PSdeG-PSOE), integrado por dous concelleiros; Grupo mixto, unha concelleira do Bloque Nacionalista Galego (BNG). 2.- Periodicidade das sesións ordinarias do Concello Pleno: Terceiro mércores, ou día hábil inmediatamente posterior, se fora festivo, do último mes de cada trimestre natural, ás dez horas e trinta minutos.3.- Composición da Comisión Especial de Contas: oito concelleiros-as do PP, dous concelleiros do PSdeG-PSOE e unha concelleira do BNG.4.- Xunta de Goberno Local: Acórdase a súa creación, coa composición, funcións e réxime de funcionamento previsto na Lei 7/1985, de 2 de abril e normativa concordante e complementaria.5.- Nomeamento de Tesoureiro: Designase ao concelleiro D. Ángel Barros Vázquez, relevándoo por unanimidade da obriga de prestar fianza.6.- Determinación de membros con dedicación exclusiva: Realizará as súas funcións con dedicación exclusiva o Alcalde-Presidente que percibirá unha retribución bruta anual de trinta e sete mil seiscentos oitenta e cinco euros con sesenta e dous céntimos, en catorce pagas, doce correspondentes ás mensualidades naturais e da dúas restantes nas mensualidades de xuño e decembro. Dase de alta no réxime xeral da Seguridade Social con efectos do 1 de xullo de 2011. A retribución establecida é incompatible coa percepción de indemnizacións por asistencia a sesións ou reunións de calesqueira órganos colexiados do Concello de Oza dos Ríos.7.- Indemnizacións a favor dos membros da Corporación: Os membros da Corporación que non desempeñen cargos en réxime de dedicación exclusiva teñen dereito a percibir indemnizacións por asistencia efectiva ás sesións dos seguintes órganos colexiados: Sesións do Concello Pleno, Xunta de Goberno Local, Comisións Informativas que eventualmente se crearan, Comisión Especial de Contas e outros órganos en que representen legalmente ao Concello de Oza dos Ríos: 50 €/sesión. Mesas de contratación: 30 €/sesión.8.- Outras indemnizacións por razón do servicio: Todos os membros da Corporación terán dereito a ser indemnizados polos gastos que lles ocasione o desempeño do cargo cando éstos se acrediten de maneira efectiva e se refiran a gastos de desprazamento, alimentación, aloxamento e outros legalmente procedentes, na contía establecida pola normativa reguladora das indemnizacións por razón do servicio da Comunidade Autónoma de Galicia no que respecta aos funcionarios do grupo A1.9.- Citacións electrónicas: Como consecuencia do proceso de normalización do uso das novas tecnoloxías na xestión de procesos administrativos, apróbase o modelo de solicitude e autorización para citacións e remisións de actas e outros documentos aos membros da Corporación, a través da Sede Electrónica do Concello de Oza dos Ríos. Oza dos Ríos, 4 de xullo de 2011. O Secretario, Celestino J. Amigo Liñares.